ନୂଆଦିଲ୍ଲୀ,୨୨/୧୧;କଂଗ୍ରେସ ଦଳ ମଧ୍ୟରେ ଅନେକ ଦିନ ହେଲା ମତଭେଦ ଚାଲିଛି । ବର୍ତ୍ତମାନ ଦଳପରିବର୍ତ୍ତନ ପାଇଁ ପ୍ରସ୍ତୁତ ଅଛି । ଦଳର ନୂଆଅଧ୍ୟକ୍ଷ ଡିଜିଟାଲ ତରିକାରେ ଚୟନକରାଯିବ । ଏଥିପାଇଁ ଦଳ ଅଧ୍ୟକ୍ଷ ପଦନିର୍ବାଚନ ପାଇଁ ମତଦାତା ତାଲିକାରେ ସାମିଲ ଥିବା ଅଖିଳ ଭାରତୀୟ କଂଗ୍ରେସକମିଟିର ପ୍ରତିନିଧି କାର୍ଡ ଜାରି କରିବାକୁପ୍ରସ୍ତୁତି କରୁଛନ୍ତି । ଅଧ୍ୟକ୍ଷ ପଦ ନିର୍ବାଚନରେ ପାଖାପାଖି ୧୫୦୦ ପ୍ରତିନିଧି ଭୋଟକରନ୍ତି । ନିର୍ବାଚନ କାର୍ଯ୍ୟକ୍ରମର ଘୋଷଣାଖୁବ ଶୀଘ୍ର ହୋଇପାରେ ।ଦେଶର ସବୁଠାରୁ ପୁରୁଣା ଦଳ ନୂଆଅଧ୍ୟକ୍ଷ ନିର୍ବାଚନ ପାଇଁ ଏଆଇସିସି ପ୍ରତିନଧିଙ୍କୁ ପରିଚୟ ପତ୍ର ପ୍ରଦାନ ପ୍ରକ୍ରିୟାଆରମ୍ଭ କରିଛି । ଅଧ୍ୟକ୍ଷ ପଦ ନିର୍ବାଚନଦାୟିତ୍ୱ ନେଇଥିବା କେନ୍ଦ୍ର ନିର୍ବାଚନ ପ୍ରାଧିକରଣର ଜଣେ ସଦସ୍ୟ କହିଛନ୍ତି ଯେଏଥର ଡିଜିଟାଲ ତରିକାରେ ନିର୍ବାଚନ ହେବ ।
ଏହି କାର୍ଡରେ ଏକ ବାର କୋଡ଼ ଥିବ । ଏହିକୋଡ଼କୁ ସ୍କାନ କଲେ ସଦସ୍ୟ ସମ୍ପର୍କରେତମାମ ସୂଚନା ସ୍କ୍ରିନରେ ଦେଖାଯିବ । ଅଧ୍ୟକ୍ଷପଦ ପାଇଁ ର୍ନିବାଚନ କାର୍ଯ୍ୟକ୍ରମ ଘୋଷଣାପାଇଁ ଖୁବ ଶୀଘ୍ର କଂଗ୍ରେସ କାର୍ଯ୍ୟସମିତି ବୈଠକ ବସିବ ।କେନ୍ଦ୍ର ନିର୍ବାଚନ ପ୍ରାଧିକରଣର ଜଣେସଦସ୍ୟ କହିଛନ୍ତି ଯେ ଅଧ୍ୟକ୍ଷ ପଦ ପାଇଁଏକାଧିକ ପ୍ରାର୍ଥୀ ଥିଲେ ମତଦାନହେବ ।ତେବେ ମତଦାନ ବାଲେଟ ପେପର ମାଧ୍ୟମରେ ହେବ ନା ଡିଜିଟାଲ ମାଧ୍ୟମରେ ହେବ ସେ ନେଇ ସିଡବ୍ଳ୍ୟୁସି ନିଷ୍ପତ୍ତି ନେବ ।ଦଳର ଜଣେ ବରିଷ୍ଠ ନେତା କହିଛନ୍ତି ଯେ,ନୂଆ ବର୍ଷ ଆରମ୍ଭ ସୁଦ୍ଧା ନିର୍ବାଚନ ପ୍ରକ୍ରିୟା ଆରମ୍ଭ ହୋଇଯିବ । ଦଳର ନୂଆ ଅଧ୍ୟକ୍ଷଙ୍କ କାର୍ଯ୍ୟକାଳ ୨୦୨୨ ଯାଏଁ ରହିବ । ୨୦୧୭ରେ ରାହୁଲ ଗାନ୍ଧୀ ଦଳର ଅଧ୍ୟକ୍ଷ ହୋଇଥିଲେ । କିନ୍ତୁ୨୦୧୯ ଲୋକସଭା ନିର୍ବାଚନରେ ହାରିଯିବା ପରେ ସେ ନିଜ ପଦବୀରୁ ଇସ୍ତଫା ଦେଇଥିଲେ ।
ଏହାପରେ ଅନ୍ତରୀଣ ଅଧ୍ୟକ୍ଷ ଭାବେ ସୋନିଆଗାନ୍ଧୀ ଦାୟିତ୍ୱ ନେଇଛନ୍ତି ।ନୂଆ ଅଧ୍ୟକ୍ଷ ପଦ ନିର୍ବାଚନ କଂଗ୍ରେସ ପାଇଁବହୁତ ଗୁରୁତ୍ତ୍ୱପୂର୍ଣ୍ଣ । ଗୋଟିଏ ପରେ ଗୋଟିଏ ନିର୍ବାଚନରେ ହାରିବା ପରେ ଦଳରେ ଅସନ୍ତୋଷ ଦେଖାଦେଇଛି ।ଏହିଭଳି ସ୍ଥିତିରେ ନିର୍ବାଚନକୁସମ୍ପୂର୍ଣ ସ୍ୱଚ୍ଛ ଓ ଗଣତାନ୍ତ୍ରିକ କରିବା ଏକ ଚ୍ୟାଲେଞ୍ଜ ଯେପରି ସମାଲୋଚକଙ୍କୁ କୌଣସି ମଉକା ନମିଳେ । ୨୩ ଅସନ୍ତୁଷ୍ଟ ନେତା ପତ୍ର ଲେଖିବା ପରେସୋନିଆ ଗାନ୍ଧୀ ଅଧ୍ୟକ୍ଷ ନିର୍ବାଚନ ପାଇଁ କେନ୍ଦ୍ରନିର୍ବାଚନ ପ୍ରାଧିକରଣ ଗଠନ କରିଥିଲେ । ଅଧ୍ୟକ୍ଷପଦ ନିର୍ବାଚନ ଦାୟିତ୍ୱ ବରିଷ୍ଠ ନେତା ମଧୁସୂଦନମିସ୍ତ୍ରୀଙ୍କୁ ଦିଆଯାଇଛି ।
